Slottsfjellet

:*For å lese om musikkfestivalen Slottsfjell, se [[Slottsfjellfestivalen]], for kulturminnet i Fredrikstad, se [[Slottsfjellet (Fredrikstad)]]


*'Slottsfjellet*' (som opprinnelig het «Berget») er en ås i [[Tønsberg]] by i Vestfold fylke med en høyde på 63 [[moh]]. På platået på toppen ligger ruinene av en kirke og [[Tunsberghus]] festning fra middelalderen, samt [[Slottsfjellstårnet]], byens landemerke, reist i 1888. Ved foten av åsen ligger [[Slottsfjellsmuseet]]. I flere år har det vært arrangementer på Slottsfjellet i forbindelse med [[Slottsfjellfestivalen]] og [[Middelalderfestivalen i Tønsberg|Middelalderfestivalen]].

==Geologi==

Slottsfjellet består av [[rombeporfyr]] som er en dagbergart.  [[Larvikitt]] er dypbergart og stammer fra samme kammer i [[Oslofeltet]]. Det er flere  lag med ulik porfyr og sprekker i åsen. Tønsbergitt er fra de eldste dypbergartene i regionen og stammer fra samme senter som Larvikitt og rombeporfyr. Tønsbergitt er brunlig/rødlig av farge.

==Historikk==

Slottsfjellet var tidligere et [[kongssete]]. Åsen ble i [[middelalderen]] lenge kalt Mikkelsberg etter [[Sankt Mikael]]skirken på åsen.

Siden [[1870-tallet]] har det blitt foretatt flere sprengninger i Slottsfjellet. I [[1881]] stod [[Slottsfjelltunnelen]] ferdig som Norges lengste jernbanetunnel da. Den ble seinere tatt i bruk som veitunnel. I tillegg er det tilfluktsrom og tilfluktsromforbindelser. Under [[andre verdenskrig]] ble det også sprengt ut rom i åsen.

I forbindelse med markeringen av tusenårsskiftet, ble Slottsfjellet valgt til Tønsberg kommunes [[tusenårssted]].

===Tunsberghus festning===


[[Tunsberghus]] festning (*Castrum Tunsbergis*) på toppen av åsen har sannsynligvis dominert byen og jordbruksområdene rundt også før [[1100-tallet]] da [[baglerne]] forskanset seg der under beleiringen av [[Kong Sverre]] og [[Birkebeinerne]]. Tunsberghus gjennomgikk en storstilt utbygging i [[Håkon Håkonsson]]s og [[Magnus Lagabøte]]s regjeringstid på [[1200-tallet]]. Festningen var residenssete for [[Tønsberg len]] til [[1503]], da den ble brent ned og ikke bygd opp igjen. I dag er det bare lave ruiner igjen av anlegget på Slottsfjellet. 
<gallery widths="300">
Fil:Tunsberghus_modell.jpg|Bronsemodell av hvordan borgen på Slottsfjellet, [[Tunsberghus]], kan ha sett ut på [[1200-tallet]]. Borgen brant ned i 1503.
</gallery>



===Slottsfjellstårnet===


Tårnet på Slottsfjellet ble reist i 1888 på privat initiativ som et minnesmerke etter Tønsberg bys tusenårsjubileum noen år tidligere. Det er et 17 meter (60 [[fot (måleenhet)|fot]]) høyt utkikkstårn i stein formet i enkel, rundbuet [[nyrenessanse]]-stil som kan gi assosiasjoner til borgtårn fra middelalderen. Fasaden er dekorert med innskriften «871-1871 Maa Byen som paa Tunet staar, faa blomstre nye Tusind-aar», og [[signatur|kongesignaturene]] «[[Kong Haakon|Haakon R]] 1. august 1906», «[[Olav V|Olav R]] 1. juli 1958» og «[[Harald V|Harald R.]] 9. mars 1992». Slottsfjellstårnet var i bruk som Tønsberg museum fra 1894 til 1930.

Steintårnet erstattet et utkikkstårn av tre som Tønsberg Sjømannsforening bygde i 1856 og som brant ned i 1874.
<gallery widths="160" style="font-size:90%">
Fil:Castrum Tunsbergis church ruins.jpg|Ruiner fra middelalderborgen *Castrum Tunsbergis'' på Slottsfjellet med utsikt over Byfjorden.
Fil:Tønsberg - tower and ruins.JPG|Slottsfjelltårnet med borgruinene i forgrunnen
Fil:Slottsfjellet.jpg|Steintårnet på Slottsfjellet ble reist i 1888
Fil:Slottsfjellet 2011.jpg|Slottsfjellet sett fra Frodeåsen med utsikt til blant annet «Vestfoldtunet», friluftsbygningene på Slottsfjellmuseet, på Tallak.
Fil:Slottsfjellet (14611110555).jpg|Slottsfjellet i Tønsberg by i Vestfold ca. 1957. Fjellet med Slottsfjelltårnet er et landemerke i byen. 


### Slottsfjellmuseet

Slottsfjelltårnet står sentralt i byens museumsarbeid. Tårnet rommet de første utstillingene til Tønsberg Museum ved etableringen i 1894. Museet fikk snart utstillinger også i en villaliknende bygning, og tårnet viste seg uhensiktsmessig som utstillingslokale. På 1900-tallet ble Tønsberg Sjøfartsmuseum opprettet. I 1930-årene var plassproblemene blitt prekære for byens museer. Vestfold Fylkesmuseum ble etablert i 1939 i samarbeid med bl.a. Vestfold Historielag. Tønsberg kommune stilte arealer til disposisjon på Tallak nær oppunder Slottsfjellet, både til nye utstillingslokaler og til et friluftsmuseum. Vestfoldtunet ble bygd opp i 1950- og 60-årene. I 2008 skiftet museet navn til Slottsfjellmuseet. Det er del av Vestfoldmuseene.

Museet formidler, i sine utstillinger og ved guidede turer, middelalderbyen Tønsbergs historie og Slottsfjellets historie.

## Slottsfjellfestivalen

Slottsfjellfestivalen, eller egentlig Slottsfjell Festival eller bare Slottsfjell, er en rock- og popfestival som har blitt arrangert på Slottsfjellet og områdene rundt hver sommer siden 2003. En serie rockefestivaler med samme navn ble også arrangert tidlig på 1980-tallet.

## Slottsfjell andre steder
Navnet Slottsfjellet er også brukt om små fjell, åser og knauser andre steder i Norge, deriblant på ei øy utenfor Mandal, i Roan kommune i Nord-Trøndelag og om et Slottsfjellet i Fredrikstad med en jernalderborg som kulturminne.

## Se også
*Slottsfjellfestivalen
*Slottsfjelltunnelen
*Tunsberghus
*Slottsfjellmuseet
*Slottsfjellhulene
*Slottsfjellskolen

## Referanser




## Eksterne lenker
* 
* Fyldig om Slottsfjellet og historien
* Galleri NORs historiske fotografier av Slottsfjellet 1902-1950
* Bilder fra Slottsfjellet
* 
* Kulturarv i Vestfold fylkeskommune om Slottsfjellet og Tønsberg middelalderby